pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส ร่วมบรรยาย “แผนแม่บทอาเซียนด้านดิจิทัล ค.ศ. 2025 ในงาน The IIC’s Annual Asia Telecommunications & Media Forum
วันพุธที่ 9 กุมภาพันธ์ 2565
ดีอีเอส ร่วมบรรยาย “แผนแม่บทอาเซียนด้านดิจิทัล ค.ศ. 2025 ในงาน The IIC’s Annual Asia Telecommunications & Media Forum
ดีอีเอส ร่วมบรรยาย “แผนแม่บทอาเซียนด้านดิจิทัล ค.ศ. 2025 ในงาน The IIC’s Annual Asia Telecommunications & Media Forum
เมื่อวันที่ 9 กุมภาพันธ์ 2565 นายณัฐพล ณัฏฐสมบูรณ์ รักษาราชการในตําแหน่งรองปลัดกระทรวงดิจิทัลเพื่อเศรษฐกิจและสังคม (ออต. รก. รดศ.) ได้ร่วมเป็นผู้บรรยาย (Speaker) ในการประชุม The IIC’s Annual Asia Telecommunications & Media Forum ผ่านระบบการประชุมทางไกล หัวข้อ “แผนแม่บทอาเซียนด้านดิจิทัล ค.ศ. 2025 สู่ความก้าวหน้าในการพัฒนาเศรษฐกิจและสังคมของภูมิภาคอาเซียนอย่างเป็นรูปธรรมอย่างไร” (Session 1: ASEAN Digital Masterplan – how will it translate into real economic and societal progress for the region?) โดยมีผู้ร่วมอภิปรายจากบริษัทเอกชน อาทิ Amazon และ Microsoft และมีผู้แทนจากภาครัฐและภาคเอกชน หน่วยงานกํากับดูแล และภาคอุตสาหกรรม เข้าร่วมการประชุมฯ
โอกาสนี้ ออต.รก.รดศ. ได้นําเสนอความก้าวหน้าในการพัฒนาด้านดิจิทัลของภูมิภาคอาเซียนภายใต้แผนแม่บทอาเซียนด้านดิจิทัล ค.ศ. 2025 ซึ่งเป็นกรอบการดําเนินงานสําคัญในการผลักดันการปรับเปลี่ยนไปสู่ดิจิทัลของภูมิภาค โดยมุ่งเน้นการตอบสนองและการฟื้นตัวจากโรคโควิด – 19 การพัฒนาเทคโนโลยี 5G เพื่อส่งเสริมโครงสร้างพื้นฐานด้านการเชื่อมโยงที่ทั่วถึงและมีประสิทธิภาพ การสร้างสรรค์และการพัฒนานวัตกรรมเพื่อรองรับความท้าทายและการเปลี่ยนแปลงอย่างรวดเร็วของเทคโนโลยีในอนาคต การพัฒนาศักยภาพบุคลากรเพื่อประยุกต์ใช้เทคโนโลยีดิจิทัลให้เกิดประโยชน์สูงสุด การปกป้องข้อมูลและการรักษาความมั่นคงปลอดภัยไซเบอร์ อันจะนําไปสู่การพัฒนาเศรษฐกิจดิจิทัลของภูมิภาคอาเซียนที่ครอบคลุม มั่นคงปลอดภัย และยั่งยืนต่อไป
**********************
รัฐบาลไทย-ข่าวทำเนียบรัฐบาล-การรถไฟแห่งประเทศไทย ประกาศให้บริการรับ - ส่ง สินค้า กับขบวนรถทางไกลที่สถานีรังสิต (สายสีแดง)
วันพุธที่ 3 พฤศจิกายน 2564
การรถไฟแห่งประเทศไทย ประกาศให้บริการรับ - ส่ง สินค้า กับขบวนรถทางไกลที่สถานีรังสิต (สายสีแดง)
การรถไฟแห่งประเทศไทย (รฟท.) ประกาศให้บริการรับ - ส่ง สินค้า กับขบวนรถทางไกลที่สถานีรังสิต (สายสีแดง) เฉพาะสินค้าสัมภาระและหีบห่อทุกประเภท ยกเว้นรถจักรยานยนต์ เริ่มให้บริการตั้งแต่วันที่ 1 ตุลาคม 2564
การรถไฟแห่งประเทศไทย (รฟท.) ประกาศให้บริการรับ - ส่ง สินค้า กับขบวนรถทางไกลที่สถานีรังสิต (สายสีแดง) เฉพาะสินค้าสัมภาระและหีบห่อทุกประเภท ยกเว้นรถจักรยานยนต์ เริ่มให้บริการตั้งแต่วันที่ 1 ตุลาคม 2564
สอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-6 เดือนแรกปี 65 แบงก์รัฐผนึกพลังช่วยเหลือลูกค้าจาก COVID-19 รวมกว่า 6.8 ล้านราย วงเงินรวม 1.35 ล้านล้านบาท
วันศุกร์ที่ 5 สิงหาคม 2565
6 เดือนแรกปี 65 แบงก์รัฐผนึกพลังช่วยเหลือลูกค้าจาก COVID-19 รวมกว่า 6.8 ล้านราย วงเงินรวม 1.35 ล้านล้านบาท
ผลการดําเนินงานให้ความช่วยเหลือผู้ที่ได้รับผลกระทบด้านรายได้จากสถานการณ์โควิด-19 ในปี 2565 ของสถาบันการเงินเฉพาะกิจทั้ง 6 แห่ง มีจํานวนของลูกค้าที่ได้รับความช่วยเหลือแล้วถึง 6,887,638 ราย คิดเป็นวงเงินสินเชื่อรวม 1,352,588 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ เปิดเผยถึงผลการดําเนินงานด้านการให้ความช่วยเหลือลูกค้า ประชาชน และผู้ประกอบการที่ได้รับผลกระทบด้านรายได้จากสถานการณ์โควิด-19 ในปี 2565 ของสถาบันการเงินเฉพาะกิจทั้ง 6 แห่ง ประกอบด้วย 1.ธนาคารอาคารสงเคราะห์ (ธอส.) 2.ธนาคารออมสิน 3.ธนาคารเพื่อการเกษตรและสหกรณ์การเกษตร (ธ.ก.ส.) 4.ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) 5.ธนาคารเพื่อการส่งออกและนําเข้าแห่งประเทศไทย (ธสน.) และ 6.ธนาคารอิสลามแห่งประเทศไทย (ธอท.) ว่า ณ วันที่ 30 มิถุนายน 2565 สถาบันการเงินของรัฐทุกแห่งยังคงมีบทบาทสําคัญในการร่วมมือกับรัฐบาล และธนาคารแห่งประเทศไทย (ธปท.) ให้ความช่วยเหลือด้วยการลดภาระทางด้านการเงิน เพิ่มสภาพคล่อง และปรับโครงสร้างหนี้ให้กับประชาชน ผู้ประกอบการ และภาคธุรกิจ ผ่านมาตรการต่าง ๆ โดยมีจํานวนของลูกค้าที่ได้รับความช่วยเหลือแล้วถึง 6,887,638 ราย คิดเป็นวงเงินสินเชื่อรวม 1,352,588 ล้านบาท แบ่งเป็นรายละเอียดตามโครงการความช่วยเหลือ ดังนี้
1. โครงการสินเชื่อฟื้นฟู เพื่อช่วยเหลือด้านสภาพคล่องแก่ผู้ประกอบการ มีจํานวนสินเชื่อที่ได้รับอนุมัติแล้ว 44,466 ล้านบาท 17,147 ราย เฉลี่ยอนุมัติสินเชื่อต่อรายอยู่ที่ 2.59 ล้านบาท
2. โครงการพักทรัพย์ พักหนี้ ช่วยเหลือผู้ประกอบการที่ต้องการลดภาระค่าใช้จ่ายจากการกู้ยืมเงิน และให้สามารถกลับมาประกอบธุรกิจเมื่อมีศักยภาพในอนาคต โดยมียอดภาระหนี้ที่ได้รับความช่วยเหลือรวม 3,441 ล้านบาท 53 บัญชี
3. โครงการช่วยเหลือลูกหนี้ ผ่านการปรับโครงสร้างหนี้ จํานวน 958,025 ล้านบาท 2,250,854 บัญชี
4. โครงการให้สินเชื่อเพื่อเสริมสภาพคล่อง มีการอนุมัติสินเชื่อแล้ว 346,656 ล้านบาท 4,590,483 ราย แบ่งเป็น สินเชื่อสําหรับภาคธุรกิจ 280,805 ล้านบาท 89,334 ราย และสินเชื่อสําหรับรายย่อย 65,851 ล้านบาท 4,501,149 ราย
5. โครงการความช่วยเหลือลูกหนี้ ผ่านทางด่วนแก้หนี้ จํานวนผู้เข้าร่วมโครงการทั้งสิ้น 29,101 ราย สามารถให้ความช่วยเหลือแก้ไขหนี้ได้สําเร็จถึง 81.84%
สําหรับแนวทางการดําเนินงานของสถาบันการเงินของรัฐ เพื่อช่วยเหลือลูกค้าในช่วงครึ่งปีหลังของปี 2565 ยืนยันว่าพร้อมพิจารณาตรึงอัตราดอกเบี้ยให้อยู่ในระดับต่ําให้นานที่สุด หรือหากมีความจําเป็นต้องปรับขึ้นตามคณะกรรมการนโยบายการเงิน (กนง.) เพื่อบริหารต้นทุนการดําเนินงาน ก็จะปรับขึ้นดอกเบี้ยเงินกู้ให้น้อยที่สุดเพื่อลดผลกระทบภาระค่าใช้จ่ายของลูกค้า ประชาชน และผู้ประกอบการ พร้อมกับให้ความสําคัญกับการติดตามดูแลให้ความช่วยเหลือกลุ่มผู้มีรายได้น้อยหรือผู้ประกอบการที่อาจยังคงได้รับผลกระทบทางรายได้ และยังไม่สามารถกลับมาประกอบอาชีพหรือดําเนินธุรกิจได้ตามปกติ ผ่านมาตรการต่าง ๆ ที่มีความเหมาะสมกับสถานการณ์ ความเสี่ยง และมีความยืดหยุ่น เพื่อรองรับสถานการณ์ที่อาจมีความไม่แน่นอน จนกว่าจะกลับมามีความเข้มแข็ง ทางรายได้และผ่อนชําระได้ตามปกติต่อไป
สมาคมสถาบันการเงินของรัฐ
โทร. 0-2202-1868 และ 0-2202-1961 และ www.gfa.or.th
รัฐบาลไทย-ข่าวทำเนียบรัฐบาล-ผู้อาศัยใน กทม. ลงทะเบียนรับวัคซีนโควิด-19 ผ่านเว็บ ไทยร่วมใจ
วันจันทร์ที่ 28 มิถุนายน 2564
ผู้อาศัยใน กทม. ลงทะเบียนรับวัคซีนโควิด-19 ผ่านเว็บ ไทยร่วมใจ
วันอาทิตย์ที่ 30 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ข่าวดีสําหรับผู้อยู่อาศัยใน กทม. ที่มีอายุระหว่าง 18 – 59 ปี และไม่ได้เป็นโรค 7 กลุ่มเสี่ยง สามารถลงทะเบียนเพื่อฉีดวัคซีนโควิด-19 ได้แล้ววันนี้ สําหรับผู้ที่เคยใช้งานแอปพลิเคชันเป๋าตัง แจ้งความประสงค์ได้ในแอปพลิเคชัน และรอ SMS ยืนยัน ส่วนผู้ไม่เคยใช้แอปพลิเคชันเป๋าตังลงทะเบียนได้ทางเว็บไซต์ www.ไทยร่วมใจ.com ผู้ไม่มีอินเทอร์เน็ต ลงทะเบียนได้ที่ร้านสะดวกซื้อ ได้แก่ 7-11, Family mart, Tops Daily และ Mini Big C ที่เปิดเป็นจุดรับลงทะเบียน โดยมีจุดฉีดวัคซีนนอกโรงพยาบาลรวม 25 จุด เช่น เดอะสตรีทรัชดา สามย่านมิตรทาวน์ บิ๊กซีร่มเกล้า บิ๊กซีบางบอน โลตัสมีนบุรี เดอะมอลล์บางกะปิ โรบินสันไลฟ์สไตล์ลาดกระบัง เป็นต้น โดยจะเริ่มฉีดวันที่ 7 มิ.ย. เป็นต้นไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​กระทรวงยุติธรรม โดยกรมบังคับคดี จัดการประชุมระหว่างประเทศ ว่าด้วยการบังคับคดีแพ่งกับความท้าทายร่วมสมัยของการบังคับคดีทางอิเล็กทรอนิกส์
วันอังคารที่ 12 กรกฎาคม 2565
​กระทรวงยุติธรรม โดยกรมบังคับคดี จัดการประชุมระหว่างประเทศ ว่าด้วยการบังคับคดีแพ่งกับความท้าทายร่วมสมัยของการบังคับคดีทางอิเล็กทรอนิกส์
​กระทรวงยุติธรรม โดยกรมบังคับคดี จัดการประชุมระหว่างประเทศ ว่าด้วยการบังคับคดีแพ่งกับความท้าทายร่วมสมัยของการบังคับคดีทางอิเล็กทรอนิกส์
ในวันอังคารที่ ๑๒ กรกฎาคม ๒๕๖๕ เวลา ๐๙.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดการประชุมระหว่างประเทศว่าด้วยการบังคับคดีแพ่งกับความท้าทายร่วมสมัยของการบังคับคดีทางอิเล็กทรอนิกส์ (International Conference on Civil Judgment : Contemporary Challenges in e-Enforcement) ร่วมกับหน่วยงานด้านการบังคับคดีแพ่งของประเทศสมาชิกอาเซียน ประเทศคู่เจรจา และองค์การระหว่างประเทศ จัดขึ้นในรูปแบบการประชุมทางไกลผ่านจอภาพ (Video Conference) โดยมีนางทัศนีย์ เปาอินทร์ อธิบดีกรมบังคับคดี กล่าวต้อนรับและกล่าวรายงาน ซึ่งมีผู้แทนประเทศสมาชิกอาเซียนรวม ๗ ประเทศ ได้แก่ เนการาบรูไนดารุสซาลาม สาธารณรัฐแห่งสหภาพเมียนมา สหพันธรัฐมาเลเซีย สาธารณรัฐฟิลิปปินส์ สาธารณรัฐสิงคโปร์ สาธารณรัฐสังคมนิยมเวียดนาม ราชอาณาจักรไทย และประเทศคู่เจรจา รวมถึงเจ้าพนักงานบังคับคดีของประเทศไทย รวมจํานวนประมาณ ๓๐๐ คน เข้าร่วมการประชุม
ในการนี้ รัฐมนตรีว่าการกระทรวงยุติธรรม ได้กล่าวเปิดการประชุมว่า การประชุมระหว่างประเทศว่าด้วยการบังคับคดีแพ่งที่จัดขึ้นในครั้งนี้ ถือเป็นเวทีแลกเปลี่ยนความรู้ และประสบการณ์ในการศึกษาหลักการของกฎหมายเกี่ยวกับการบังคับคดีทางอิเล็กทรอนิกส์ แนวปฏิบัติที่ดีในระดับสากล โดยกระทรวงยุติธรรมได้บูรณาการนําระบบอิเล็กทรอนิกส์มาใช้ เพื่อเพิ่มศักยภาพในการทํางาน และเพิ่มช่องทางในการเข้าถึงกระบวนการยุติธรรมของกรมบังคับคดี ในฐานะหน่วยงานของรัฐ เพียงหน่วยเดียวที่มีภารกิจด้านการบังคับคดีแพ่ง ได้นําระบบอิเล็กทรอนิกส์มาใช้ในการพัฒนากระบวนการบังคับคดีแพ่ง เพื่อให้กระบวนการบังคับคดีเป็นไปโดยสะดวก รวดเร็ว เป็นธรรมต่อผู้ที่เกี่ยวข้องทุกฝ่าย ทําให้เจ้าหนี้ได้รับชําระหนี้ ลูกหนี้สามารถชําระหนี้ได้ และมีผู้สนใจการประมูลซื้อทรัพย์สินจากการขายทอดตลาดจํานวนมากขึ้น อันเป็นผลจากกระบวนการที่สะดวกขึ้น ส่งผลให้เกิดสภาพคล่องทางเศรษฐกิจของประเทศไทย การประชุมดังกล่าวประกอบด้วยการนําเสนอและการอภิปรายในประเด็นที่น่าสนใจ ดังนี้ ๑. ศาลอัจฉริยะและนวัตกรรมทางความยุติธรรม ศาลยุติธรรมแห่งประเทศไทยนําเทคโนโลยีและนวัตกรรมมาประยุกต์ใช้เพื่อให้ประชาชนเข้าถึงกระบวนการยุติธรรมในยามวิกฤตโรคติดเชื้อไวรัสโคโรนา 2019 ได้อย่างไร ๒. ความตระหนักถึงกฎหมายหรือกฎเกณฑ์อื่นๆ ที่เกี่ยวข้องกับการบังคับคดีทางอิเล็กทรอนิกส์ ๓. พัฒนาการล่าสุดของสภาเจ้าพนักงานบังคับคดีระหว่างประเทศกับการบังคับคดีทางอิเล็กทรอนิกส์ แนวปฏิบัติสากลสําหรับการบังคับคดีอิเล็กทรอนิกส์ ๔. การบังคับคดีทางอิเล็กทรอนิกส์ของกรมบังคับคดีเพื่อนําไปสู่ LED ๕G ๕. ตัวอย่างของแนวปฏิบัติที่เป็นเลิศ ในการขายทอดตลาดทางอิเล็กทรอนิกส์
นอกจากนี้ กรมบังคับคดีจะได้มีการรวบรวมความรู้และประสบการณ์ที่เกี่ยวข้องกับการบังคับคดีทางอิเล็กทรอนิกส์ของประเทศสมาชิกอาเซียนและประเทศคู่เจรจาเพื่อนําไปเผยแพร่ให้กับประชาชนผู้สนใจ และนําไปใช้ประโยชน์ในการศึกษาวิจัย พัฒนาประสิทธิภาพของการบังคับคดีแพ่งของประเทศไทยให้เป็นมาตรฐานสากลต่อไป
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 28 สิงหาคม 2564​ พบพนักงานติดเชื้อไวรัส COVID-19 จำนวน 2 ราย
วันเสาร์ที่ 28 สิงหาคม 2564
ประกาศ ขสมก. ประจําวันที่ 28 สิงหาคม 2564​ พบพนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 28 สิงหาคม 2564​ พบพนักงานติดเชื้อไวรัส COVID-19 จํานวน 2 ราย
1) พนักงานขับรถโดยสารธรรมดา สาย 62 เพศชาย อายุ 59 ปี
2) พนักงานเก็บค่าโดยสารรถธรรมดา สาย 114 เพศหญิง อายุ 29 ปี
รัฐบาลไทย-ข่าวทำเนียบรัฐบาล-รองโฆษกรัฐบาล เผย ธ.ก.ส. เร่งช่วยเหลือเกษตรกรที่ประสบภัยน้ำท่วมจากพายุมู่หลาน เตรียมสินเชื่อดอกเบี้ย 0% 6 เดือน เพื่อเป็นค่าใช้จ่ายฉุกเฉิน และสินเชื่อฟื้นฟูและพัฒนาคุณภาพชีวิต
วันพุธที่ 17 สิงหาคม 2565
รองโฆษกรัฐบาล เผย ธ.ก.ส. เร่งช่วยเหลือเกษตรกรที่ประสบภัยน้ําท่วมจากพายุมู่หลาน เตรียมสินเชื่อดอกเบี้ย 0% 6 เดือน เพื่อเป็นค่าใช้จ่ายฉุกเฉิน และสินเชื่อฟื้นฟูและพัฒนาคุณภาพชีวิต
รองโฆษกรัฐบาล เผย ธ.ก.ส. เร่งช่วยเหลือเกษตรกรที่ประสบภัยน้ําท่วมจากพายุมู่หลาน เตรียมสินเชื่อดอกเบี้ย 0% 6 เดือน เพื่อเป็นค่าใช้จ่ายฉุกเฉิน และสินเชื่อฟื้นฟูและพัฒนาคุณภาพชีวิต วงเงิน 12,000 ล้านบาท
วันที่ 17 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากอิทธิพลพายุมู่หลาน ทําให้เกิดวิกฤติน้ําท่วมในพื้นที่ภาคเหนือ ภาคตะวันออกเฉียงเหนือ และกําลังขยายมาในพื้นที่ภาคกลางส่งผลกระทบต่อการใช้ชีวิตของประชาชน สร้างความเสียหายต่อทรัพย์สิน โดยเฉพาะพื้นที่การเกษตร พลเอก ประยุทธ์ จันทร์โอชา นายกรัฐมนตรีและรัฐมมนตรีว่าการกระทรวงกลาโหมมีความห่วงใยประชาชน กําชับให้ส่วนราชการเร่งให้ความช่วยเหลือเพื่อบรรเทาความเดือดร้อนในทุก ๆ ด้าน
นางสาวรัชดาฯ กล่าวว่า ธนาคารเพื่อการเกษตรและสหกรณ์ (ธ.ก.ส) ขานรับนโยบายรัฐบาลเร่งดําเนินมาตรการเพื่อบรรเทาความเดือดร้อนให้แก่เกษตรกรลูกค้า โดยมอบหมายให้พนักงานในพื้นที่ที่ประสบอุทกภัยออกเยี่ยมเยียนให้กําลังใจลูกค้าและนําถุงยังชีพไปมอบเพื่อช่วยเหลือในเบื้องต้น รวมถึงสํารวจข้อมูลความเสียหายและผลกระทบจากอุทกภัย เกษตรกรลูกค้า ธ.ก.ส. ที่ได้รับผลกระทบฯ สามารถผ่อนผันการชําระหนี้ออกไปไม่เกิน 12 เดือน โดยไม่คิดดอกเบี้ยปรับ และสําหรับเกษตรกรผู้ปลูกข้าวที่ร่วมโครงการประกันภัยข้าวนาปี ปีการผลิต 2565 เมื่อดําเนินการสํารวจพื้นที่การเกษตรแล้วพบว่า มีความเสียหายเป็นไปตามเงื่อนไขของกรมธรรม์ ธ.ก.ส. จะเร่งประสานงานส่วนงานที่เกี่ยวข้อง เพื่อให้ชดเชยความเสียหายโดยเร็วต่อไป
นอกจากนี้ ธ.ก.ส. พร้อมสนับสนุนสินเชื่อเพื่อเป็นค่าใช้จ่ายในชีวิตประจําวันและค่าใช้จ่ายจําเป็นฉุกเฉิน เช่น ค่าอุปโภคและบริโภคที่จําเป็น อัตราดอกเบี้ย 0% 6 เดือน เดือนที่ 7 คิดอัตราดอกเบี้ย MRR คือ 6.50% วงเงินรายละไม่เกิน 50,000 บาท และสินเชื่อฟื้นฟูและพัฒนาคุณภาพชีวิต เพื่อเป็นค่าซ่อมแซมบ้านเรือนและทรัพย์สิน ค่าซ่อมเครื่องมือและอุปกรณ์การเกษตรที่ได้รับความเสียหาย ค่าใช้จ่ายในการทําการเกษตรรอบใหม่ วงเงินรายละไม่เกิน 500,000 บาท อัตราดอกเบี้ย MRR-2 (ปัจจุบัน MRR = 6.50) จึงขอให้เกษตรกรอย่ากังวลในช่วงสถานการณ์ที่เกิดขึ้น โดย ธ.ก.ส. พร้อมเข้าไปดูแลและช่วยเหลืออย่างเต็มที่
“ขอให้ระมัดระวังมิจฉาชีพที่มักจะใช้โอกาสจากความเดือดร้อนของพี่น้องเกษตรกรเข้ามาหลอกลวง โดยแอบอ้างใช้สัญลักษณ์โลโก้ ธ.ก.ส. เพื่อสร้างความเข้าใจผิด ให้เข้ามากู้เงิน หรือหลอกให้โอนค่าธรรมเนียม เพื่อแลกกับการใช้บริการสินเชื่อ หรือโอนค่าประกันภัยจาก ธ.ก.ส. ทั้งนี้ ธ.ก.ส. ไม่มีนโยบายจ่ายสินเชื่อผ่านสื่อโซเซียลหรือแอปพลิเคชันต่าง ๆ ซึ่งผู้ที่สนใจสามารถติดต่อขอสินเชื่อได้ที่ ธ.ก.ส.สาขาในพื้นที่ ตั้งแต่บัดนี้เป็นต้นไป” นางสาวรัชดาฯ ย้ํา
..........................
รัฐบาลไทย-ข่าวทำเนียบรัฐบาล-รมว.วธ.ร่วมเป็นประธานพิธีฝ่ายฆราวาส ในพิธีเจริญพระพุทธมนต์ถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ ๕ ธันวาคม
วันอาทิตย์ที่ 5 ธันวาคม 2564
รมว.วธ.ร่วมเป็นประธานพิธีฝ่ายฆราวาส ในพิธีเจริญพระพุทธมนต์ถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ ๕ ธันวาคม
รมว.วธ.ร่วมเป็นประธานพิธีฝ่ายฆราวาส ในพิธีเจริญพระพุทธมนต์ถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ ๕ ธันวาคม
วันที่ ๕ ธันวาคม ๒๕๖๔ เวลา ๑๐.๐๐ น. พระราชวินัยสุนทร ผู้ช่วยเจ้าอาวาสวัดพระราม ๙ กาญจนาภิเษก เป็นประธานฝ่ายสงฆ์ ดร.สุเมธ ตันติเวชกุล กรรมการและเลขาธิการมูลนิธิชัยพัฒนา พร้อมด้วยนายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมเป็นประธานพิธีฝ่ายฆราวาส ในพิธีเจริญพระพุทธมนต์ถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ ๕ ธันวาคม ๒๕๖๔ โดยมี นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการและเจ้าหน้าที่กระทรวงวัฒนธรรมเข้าร่วม ณ พระอุโบสถวัดพระราม ๙ กาญจนาภิเษก เขตห้วยขวาง กรุงเทพฯ
รัฐบาลไทย-ข่าวทำเนียบรัฐบาล-กรมศุลกากรจับยาเสพติดประเภทเฮโรอีน ซุกซ่อนในถังสี มูลค่ากว่า 900 ล้านบาท
วันอังคารที่ 6 กรกฎาคม 2564
กรมศุลกากรจับยาเสพติดประเภทเฮโรอีน ซุกซ่อนในถังสี มูลค่ากว่า 900 ล้านบาท
กรมศุลกากรแถลงข่าวจับกุมยาเสพติดประเภทเฮโรอีนซุกซ่อนในถังสีอะคริลิก เตรียมส่งประเทศออสเตรเลีย จํานวน 134 หีบห่อ น้ําหนัก 314.63 กิโลกรัม มูลค่าประมาณ 943.89 ล้านบาท โดยได้รับเกียรติจากนายสันติ พร้อมพัฒน์ รัฐมนตรีช่วยว่าการกระทรวงการคลัง ร่วมแถลง
วันนี้ (วันที่ 6 ก.ค. 2564) เวลา 14.00 น. นายพชร อนันตศิลป์ อธิบดีกรมศุลกากรแถลงข่าวจับกุมยาเสพติดประเภทเฮโรอีนซุกซ่อนในถังสีอะคริลิก เตรียมส่งประเทศออสเตรเลีย จํานวน 134 หีบห่อ น้ําหนัก 314.63 กิโลกรัม มูลค่าประมาณ 943.89 ล้านบาท โดยได้รับเกียรติจากนายสันติ พร้อมพัฒน์ รัฐมนตรีช่วยว่าการกระทรวงการคลัง นายวิชัย ไชยมงคล เลขาธิการ ป.ป.ส. ว่าที่ ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม และพล.ต.ต. สุศักดิ์ ปรักกมะกุล รอง ผบช.ปส. พร้อมด้วยโดยมี นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร และนายพันธ์ทอง ลอยกุลนันท์ รองอธิบดีกรมศุลกากร นายถวัลย์ รอดจิตต์ ผู้อํานวยการสํานักงานศุลกากรท่าเรือแหลมฉบัง นายพงศ์เทพ บัวทรัพย์ ผู้อํานวยการกองสืบสวนและปราบปราม ร่วมแถลงฯ ณ กรมศุลกากร คลองเตย
นายพชร อนันตศิลป์ อธิบดีกรมศุลกากร เปิดเผยว่า กรมศุลกากรมีการเฝ้าระวังในการติดตามสินค้ากลุ่มเสี่ยงที่จะมีการลักลอบนํายาเสพติดไปนอกราชอาณาจักร จึงมอบหมายให้หน่วยงานในความรับผิดชอบของกรมศุลกากรเข้มงวดในการตรวจสอบสินค้าที่มีความสุ่มเสี่ยง จนเมื่อวานนี้ (5 กรกฎาคม 2564) เจ้าหน้าที่สํานักงานศุลกากรท่าเรือแหลมฉบัง เข้าตรวจสอบสินค้าขาออก พบสินค้าที่มีความน่าสงสัยเตรียมส่งออกไปยังประเทศออสเตรเลีย สําแดงสินค้า 2 รายการ เป็นสีอะคริลิก ปริมาณ 270 Cartons น้ําหนัก 6,750 KGM เข้าเงื่อนไขให้เปิดตรวจ (Red line) โดยระบบบริหารความเสี่ยงกรมศุลกากรทั้ง Central Profile และ Local Profile ประกอบกับการใช้เทคโนโลยีทางศุลกากรในการ X-Ray ตรวจสอบภาพพบความผิดปกติ ซึ่งสินค้าเป็นสีอะคริลิกบรรจุถังพลาสติกสีฟ้า จํานวน 135 ถัง และสีอะคริลิกบรรจุถังพลาสติกสีม่วง จํานวน 135 ถัง เมื่อเปิดถังพลาสติกสีฟ้าพบวัตถุต้องสงสัยบรรจุในกล่องพลาสติกสีใสขนาด 18 cm x 18 cm x 12 cm ห่อด้วยเทปพลาสติกสีน้ําตาล น้ําหนักประมาณ 2.4 กิโลกรัม/หีบห่อ ตรวจสอบเบื้องต้นด้วย Test Kits บ่งบอกเป็นยาเสพติดประเภทเฮโรอีน จํานวน 134 หีบห่อ น้ําหนัก 314.63 กิโลกรัม มูลค่าประมาณ 943.89 ล้านบาท อันเป็นความผิดตาม มาตรา 202 มาตรา 244 ประกอบมาตรา 252 แห่ง พ.ร.บ.ศุลกากร พ.ศ.2560 และ พ.ร.บ. ยาเสพติดให้โทษ พ.ศ.2522 จึงได้ดําเนินการจับกุมพร้อมทั้งประสานข้อมูลกับหน่วยงานที่เกี่ยวข้องเพื่อขยายผล และส่งคดีเพื่อดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เชิญชวน ลูกหนี้เข้าร่วมโครงการไกล่เกลี่ยทั่วไทย เนื่องในวันครบรอบวันสถาปนา 47 ปี เตรียมจัดวันที่ 15 - 30 พฤศจิกายนนี้ แบบไม่มีค่าใช้จ่าย
วันอังคารที่ 23 พฤศจิกายน 2564
รัฐมนตรีว่าการกระทรวงยุติธรรม เชิญชวน ลูกหนี้เข้าร่วมโครงการไกล่เกลี่ยทั่วไทย เนื่องในวันครบรอบวันสถาปนา 47 ปี เตรียมจัดวันที่ 15 - 30 พฤศจิกายนนี้ แบบไม่มีค่าใช้จ่าย
รัฐมนตรีว่าการกระทรวงยุติธรรม เชิญชวน ลูกหนี้เข้าร่วมโครงการไกล่เกลี่ยทั่วไทย เนื่องในวันครบรอบวันสถาปนา 47 ปี เตรียมจัดวันที่ 15 - 30 พฤศจิกายนนี้ แบบไม่มีค่าใช้จ่าย เชื่อเจ้าหนี้-ลูกหนี้ เจรจาด้วยความพอใจ สะดวกรวดเร็วได้รับความเป็นธรรมทั้งสองฝ่าย
นางทัศนีย์ เปาอินทร์ รองอธิบดี รักษาราชการแทนอธิบดีกรมบังคับคดี เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม เล็งเห็นสภาพปัญหาความเดือดร้อนของประชาชนที่ตกเป็นหนี้ภาคประชาชน หนี้ครัวเรือน หนี้รายย่อย และหนี้ธุรกิจขนาดกลาง จนไปถึงขนาดย่อม (SMEs) ซึ่งสูงขึ้นในช่วงโควิดระบาดจนถูกเจ้าหนี้ฟ้องบังคับคดี จึงมอบนโยบายให้ทุกหน่วยงานที่เกี่ยวข้องเร่งให้ความช่วยเหลือและอํานวยความยุติธรรมแก่ประชาชนอย่างเร่งด่วน โดยกรมบังคับคดีได้ช่วยเหลือลูกหนี้ที่ศาลมีคําพิพากษามาอย่างต่อเนื่อง และในวันที่ 28 พ.ย. 64 เป็นวันคล้ายวันสถาปนากรมบังคับคดี ครบรอบ 47 ปี กรมบังคับคดีจึงถือโอกาสอันดีจัดโครงการ “ไกล่เกลี่ยทั่วไทย เนื่องในวันสถาปนากรมบังคับคดีครบรอบ 47 ปี” ขึ้นระหว่างวันที่ 15 - 30 พ.ย. 64 ที่ศูนย์ไกล่เกลี่ยข้อพิพาท กรมบังคับคดี และสํานักงานบังคับคดีจังหวัด สาขาทั่วประเทศ รวม 117 แห่ง เพื่อเปิดโอกาสให้เจ้าหนี้ ลูกหนี้ ได้ร่วมเจรจากันด้วยความพึงพอใจ สะดวก รวดเร็ว ไม่มีค่าใช้จ่าย และเป็นธรรมแก่คู่ความทุกฝ่าย ซึ่งหากมีการไกล่เกลี่ยสําเร็จจะส่งผลให้ลูกหนี้สามารถชําระหนี้ได้ ไม่ถูกยึดทรัพย์ ไม่ถูกอายัดทรัพย์ หรือกระทั่งไม่ถูกนําไปขายทอดตลาดทรัพย์
นางทัศนีย์ เผยอีกว่า รมว.ยุติธรรม อยากเชิญชวนลูกหนี้ที่กําลังประสบปัญหาหนี้สินหลังศาลมีคําพิพากษาแล้ว และอยู่ระหว่างการบังคับคดีให้เข้าร่วมโครงการไกล่เกลี่ยที่จัดขึ้นในครั้งนี้ โดยประชาชนขอยื่นคําร้องไกล่เกลี่ยข้อพิพาทได้ทางเว็บไซต์กรมบังคับคดี www.led.go.th และเรายังได้เพิ่มช่องทางอํานวยความสะดวกผ่านระบบออนไลน์ session call อีกด้วย สอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี หมายเลขโทรศัพท์ 02-881-4840 , 02-887-5072 หรือ สายด่วนกรมบังคับคดี 1111 กด 79 และสํานักงานบังคับคดีทั่วประเทศ
รัฐบาลไทย-ข่าวทำเนียบรัฐบาล-นายวิษณุ เครืองาม รองนายกรัฐมนตรีในฐานะประธานกรรมการวัฒนธรรมแห่งชาติ เป็นประธานการประชุมคณะกรรมการวัฒนธรรมแห่งชาติ ครั้งที่ ๕/๒๕๖๔ ผ่านระบบประชุมทางไกลออนไลน์ (Zoom)
วันจันทร์ที่ 8 พฤศจิกายน 2564
นายวิษณุ เครืองาม รองนายกรัฐมนตรีในฐานะประธานกรรมการวัฒนธรรมแห่งชาติ เป็นประธานการประชุมคณะกรรมการวัฒนธรรมแห่งชาติ ครั้งที่ ๕/๒๕๖๔ ผ่านระบบประชุมทางไกลออนไลน์ (Zoom)
นายวิษณุ เครืองาม รองนายกรัฐมนตรีในฐานะประธานกรรมการวัฒนธรรมแห่งชาติ เป็นประธานการประชุมคณะกรรมการวัฒนธรรมแห่งชาติ ครั้งที่ ๕/๒๕๖๔ ผ่านระบบประชุมทางไกลออนไลน์ (Zoom)
วันที่ ๘ พฤศจิกายน ๒๕๖๔ เวลา ๑๕.๐๐ น. นายวิษณุ เครืองาม รองนายกรัฐมนตรีในฐานะประธานกรรมการวัฒนธรรมแห่งชาติ เป็นประธานการประชุมคณะกรรมการวัฒนธรรมแห่งชาติ ครั้งที่ ๕/๒๕๖๔ ผ่านระบบประชุมทางไกลออนไลน์ (Zoom) โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม ผู้บริหารกระทรวงวัฒนธรรม กรรมการผู้ทรงคุณวุฒิและกรรมการผู้แทนหน่วยงานต่าง ๆ เข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 29 ตุลาคม – 4 พฤศจิกายน 2564
วันศุกร์ที่ 5 พฤศจิกายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 29 ตุลาคม – 4 พฤศจิกายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 29 ตุลาคม – 4 พฤศจิกายน 2564 พบการกระทําผิด จํานวน 426 คดี คิดเป็นเงินค่าปรับ 9.59 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิต โดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 29 ตุลาคม – 4 พฤศจิกายน 2564) พบว่ามีการกระทําผิด จํานวน 426 คดี คิดเป็นเงินค่าปรับ 9.59 ล้านบาท โดยแยกเป็น สุรา จํานวน 189 คดี ค่าปรับ 1.74 ล้านบาท ยาสูบ จํานวน 156 คดี ค่าปรับ 5.42 ล้านบาท ไพ่ จํานวน 13 คดี ค่าปรับ 0.10 ล้านบาท น้ํามันและผลิตภัณฑ์น้ํามัน จํานวน 10 คดี ค่าปรับ 0.18 ล้านบาท น้ําหอม จํานวน 4 คดี ค่าปรับ 0.11 ล้านบาท รถจักรยานยนต์ จํานวน 42 คดี ค่าปรับ 1.12 ล้านบาท และสินค้าอื่น ๆ จํานวน 12 คดี ค่าปรับ 0.92 ล้านบาท โดยมีของกลางแยกเป็นน้ําสุรา จํานวน 893.785 ลิตร ยาสูบ จํานวน 1,099,802 ซอง ไพ่ จํานวน 397 สํารับ น้ํามันและผลิตภัณฑ์น้ํามัน จํานวน 6,118.000 ลิตร น้ําหอม จํานวน 96 ขวด รถจักรยานยนต์ จํานวน 56 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 4 พฤศจิกายน 2564 พบว่ามีการกระทําผิด จํานวน 2,496 คดี คิดเป็นเงินค่าปรับ 62.84 ล้านบาท โดยแยกเป็น สุรา จํานวน 1,256 คดี ค่าปรับ 11.53 ล้านบาท ยาสูบ จํานวน 878 คดี ค่าปรับ 27.93 ล้านบาท ไพ่ จํานวน 42 คดี ค่าปรับ 0.41 ล้านบาท น้ํามันและผลิตภัณฑ์น้ํามัน จํานวน 62 คดี ค่าปรับ 13.11 ล้านบาท น้ําหอม จํานวน 16 คดี ค่าปรับ 0.77 ล้านบาท รถจักรยานยนต์ จํานวน 179 คดี ค่าปรับ จํานวน 4.01 ล้านบาท และสินค้าอื่น ๆ จํานวน 63 คดี ค่าปรับ 5.08 ล้านบาท โดยมีของกลางแยกเป็นน้ําสุรา จํานวน 10,141.980 ลิตร ยาสูบ จํานวน 1,148,097 ซอง ไพ่ จํานวน 1,781 สํารับ น้ํามันและผลิตภัณฑ์น้ํามัน จํานวน 363,493.000 ลิตร น้ําหอม จํานวน 12,903 ขวด รถจักรยานยนต์ จํานวน 212 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-PM orders Ministry of Public Health and other concerned agencies to prepare for possible post-Songkran COVID-19 clusters
วันเสาร์ที่ 16 เมษายน 2565
PM orders Ministry of Public Health and other concerned agencies to prepare for possible post-Songkran COVID-19 clusters
PM orders Ministry of Public Health and other concerned agencies to prepare for possible post-Songkran COVID-19 clusters
April 16, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha expressed appreciation to all concerned authorities, be it, police, military, and civilians, for taking good care and ensuring safety of the people, and instructed them to be prepared for the return of commuters toward the end of Songkran Holiday. He also thanked business owners and the public for complying with COVID-19 preventive measures during the holiday.
Ministry of Public Health and other concerned agencies are ordered to prepare for possible post-Songkran COVID-19 clusters. National Health Security Office (NHSO) has already had additional COVID-19 hotlines put in place. Meanwhile, the public are urged to monitor their health for 7-10 days after returning from Songkran Holiday. Should certain symptoms, such as fever, running nose, or coughing, develop, they must immediately seek medical advice, and undergo the test.
As of today (April 16, 2022), a total of 18,892 new confirmed cases is reported, among which 18,810 were found domestically, and 82 from overseas traveling. The total of 125 deaths and 22,220 recoveries were reported with 221,452 active cases. From January 1, 2022, cumulative number of cases are 1,788,749, and cumulative number of recoveries, 1,595,484. There are 2,062 active case patients who have developed pneumonia (an average of 27 persons per province). Bed occupancy rate is 26.7%.
รัฐบาลไทย-ข่าวทำเนียบรัฐบาล-รมว.เฮ้ง ชวนแรงงานนอกระบบฝึกอาชีพเสริม พร้อมรับเครื่องมือทำกิน แก้ปัญหาความยากจน ตามนโยบายลุงตู่
วันศุกร์ที่ 11 กุมภาพันธ์ 2565
รมว.เฮ้ง ชวนแรงงานนอกระบบฝึกอาชีพเสริม พร้อมรับเครื่องมือทํากิน แก้ปัญหาความยากจน ตามนโยบายลุงตู่
กระทรวงแรงงาน จัดกิจกรรม เพิ่มอาชีพ เพิ่มรายได้ แก่ผู้ต้องการประกอบอาชีพอิสระและประชาชนทั่วไป จํานวน 2 พันคน แนะผู้สนใจติดต่อสํานักงานจัดหางานจังหวัดใกล้บ้าน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางาน มีกิจกรรมอบรมให้ความรู้เกี่ยวกับการประกอบอาชีพอิสระ แก่ผู้ที่มีเวลาว่าง ผู้ว่างงาน หรือผู้ที่ต้องการหารายได้เสริม ผ่านกิจกรรมเพิ่มอาชีพ เพิ่มรายได้ ที่มีการจัดขึ้นทุกจังหวัดทั่วประเทศ โดยในปีงบประมาณ 2565 มีเป้าหมายทั้งปี 100 รุ่น รวมทั้งสิ้น 2,000 คน เพื่อเพิ่มโอกาสมีอาชีพ มีรายได้ มีงานทําในช่วงสถานการณ์โควิด -19 ซึ่งเมื่อจบหลักสูตรจะได้รับวัสดุอุปกรณ์ เพื่อใช้ในการประกอบอาชีพหลักหรืออาชีพเสริมหรือต่อยอดพัฒนารูปแบบของสินค้าและผลิตภัณฑ์ต่อไป โดยอาชีพที่ได้รับความสนใจจากผู้อบรมได้แก่ การทําขนมไทย การทําน้ํายาล้างจาน น้ํายาซักผ้า น้ํายาปรับผ้านุ่ม การทําหมูสวรรค์ การทําจักสานตะกร้าพลาสติก การทําเบเกอรี่ การทําปุ๋ยอินทรีย์ชีวภาพ การทําปาท่องโก๋ เค้กหน้านิ่ม และชิฟฟ่อน ซึ่งผลการดําเนินการปีงบประมาณ 2564 ที่ผ่านมามีผู้ฝึกอบรม จํานวน 2,408 คน สร้างรายได้ 10,113,640 บาท
“พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายก รัฐมนตรี ซึ่งกํากับดูแลกระทรวงแรงงาน ห่วงใยแรงงานไทยที่ได้รับผลกระทบจากสถานการณ์การแพร่ระบาดของโรคโควิด – 19 แรงงานนอกระบบ ผู้ว่างงาน และผู้ที่ต้องการหารายได้เสริมเพื่อนําไปใช้จ่ายในครัวเรือน ได้กําชับกระทรวงแรงงานดูแลแรงงานทั้งในระบบ และนอกระบบเท่าเทียม ทั่วถึง ให้มีทางเลือก มีโอกาสและช่องทางทํากิน โดยไม่ทิ้งใครไว้ข้างหลัง” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานมีภารกิจในการส่งเสริมและให้บริการแนะนําการประกอบอาชีพอิสระ รวมถึงการจัดสาธิตและฝึกปฏิบัติอาชีพอิสระ โดยมีการจัดวิทยากรให้ความรู้ด้านการประกอบการ อาทิ การบริหารจัดการ การทําบัญชีเบื้องต้น การตลาด การคิดต้นทุนการผลิต กําไรขาดทุน เป็นต้น เพื่อให้ผู้ว่างงานหรือผู้ที่สนใจสามารถประกอบอาชีพได้ โดยการเลือกสาธิตอาชีพจะมีการพิจารณาจากความต้องการของกลุ่มเป้าหมายและสอดคล้องกับความต้องการของตลาด เพื่อเพิ่มอาชีพเพิ่มรายได้โดยคํานึงถึงวัตถุดิบที่มีในท้องตลาดหรือพื้นที่ใกล้เคียงโดยจะมีการสาธิตและฝึกปฏิบัติ จนทราบถึงขั้นตอนวิธีการทําของแต่ละอาชีพ เพื่อให้สามารถนําไปประกอบอาชีพ และมีรายได้
ในปีนี้นอกจากมีการจัดกิจกรรมสาธิตอาชีพ ณ สํานักงาน หรือพื้นที่ที่จัดเตรียมไว้ ยังมีการปรับให้มีการจัดกิจกรรมผ่านระบบออนไลน์ เช่น Zoom, facebook live, Youtube live, Line เพื่อความสะดวกและสอดคล้องตามมาตรการป้องกันและควบคุมโรคของกระทรวงสาธารณสุขในแต่ละจังหวัด สําหรับผู้ที่สนใจร่วมกิจกรรมเพิ่มอาชีพ เพิ่มรายได้ กับกรมการจัดหางาน สามารถสอบถามได้ที่สํานักงานจัดหางานกรุงเทพมหานคร พื้นที่ 1 -10 และสํานักงานจัดหางานจังหวัดทั่วประเทศที่อยู่ใกล้บ้าน
รัฐบาลไทย-ข่าวทำเนียบรัฐบาล-การรถไฟฟ้าขนส่งมวลชนแห่งประเทศไทย คืนพื้นผิวจราจรบนถนนถนนรามคำแหง ฝั่งขาเข้า บริเวณแยกถนนราษฎร์พัฒนา
วันพฤหัสบดีที่ 18 พฤศจิกายน 2564
การรถไฟฟ้าขนส่งมวลชนแห่งประเทศไทย คืนพื้นผิวจราจรบนถนนถนนรามคําแหง ฝั่งขาเข้า บริเวณแยกถนนราษฎร์พัฒนา
โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้รับแจ้งจาก บริษัท ยูนิค เอ็นจิเนียริ่ง แอนด์ คอนสตรัคชั่น จํากัด (มหาชน) ผู้รับจ้างก่อสร้างงานโยธาโครงสร้างทางวิ่งและสถานียกระดับ ช่วงคลองบ้านม้า - สุวินทวงศ์ สัญญาที่ 4 โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ว่าได้ทําการคืนพื้นผิวจราจรถนนรามคําแหง ฝั่งขาเข้า บริเวณแยกตัดถนนราษฎร์พัฒนา โดยได้ทําการซ่อมแซมถนนที่ชํารุดโดยการสกัดและเทคอนกรีตใหม่ให้กลับคืนสู่สภาพปกติ เพื่ออํานวยความสะดวกให้ประชาชนสัญจรผ่านได้อย่างเดิม ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine
รัฐบาลไทย-ข่าวทำเนียบรัฐบาล-ความคืบหน้าการลงทะเบียนโครงการคนละครึ่ง ระยะที่ 5
วันอังคารที่ 23 สิงหาคม 2565
ความคืบหน้าการลงทะเบียนโครงการคนละครึ่ง ระยะที่ 5
ความคืบหน้าการลงทะเบียนโครงการคนละครึ่ง ระยะที่ 5 โดยจากข้อมูลสะสม ณ วันที่ 22 ส.ค.2565 เวลา 15.30 น. มีประชาชนรายเดิมที่เคยใช้สิทธิโครงการฯ ระยะที่ 4  กดยืนยันสิทธิเข้าร่วมโครงการฯ จํานวน 16.39 ล้านราย จากจํานวนประชาชนรายเดิมฯ ทั้งสิ้น 26.27 ล้านราย
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการลงทะเบียนโครงการคนละครึ่ง (โครงการฯ) ระยะที่ 5 โดยจากข้อมูลสะสม ณ วันจันทร์ที่ 22 สิงหาคม 2565 เวลา 15.30 น. มีประชาชนรายเดิมที่เคยใช้สิทธิโครงการฯ ระยะที่ 4 (ประชาชนรายเดิมฯ) กดยืนยันสิทธิเข้าร่วมโครงการฯ ระยะที่ 5 จํานวน 16.39 ล้านราย จากจํานวนประชาชนรายเดิมฯ ทั้งสิ้น 26.27 ล้านราย สําหรับประชาชนรายใหม่ที่ไม่เคยใช้สิทธิโครงการฯ ระยะที่ 4 (ประชาชนรายใหม่ฯ) ได้มีการลงทะเบียนเข้าร่วมครบจํานวน 2.30 แสนรายแล้ว
โฆษกกระทรวงการคลังยังกล่าวเพิ่มเติมว่า ประชาชนรายเดิมฯ ที่ยังไม่ได้กดยืนยันสิทธิผ่านแอปพลิเคชัน เป๋าตังยังสามารถทยอยกดยืนยันสิทธิโครงการฯ ระยะที่ 5 ได้อย่างต่อเนื่อง โดยจะสามารถเริ่มใช้จ่ายได้ในวันพฤหัสบดีที่ 1 กันยายน 2565 ทั้งนี้ จะต้องใช้จ่ายครั้งแรกผ่านเป๋าตังภายในวันพุธที่ 14 กันยายน 2565 เวลา 23.00 น. มิฉะนั้นจะถูกตัดสิทธิ ส่วนประชาชนรายใหม่ฯ ที่ลงทะเบียนเข้าร่วมโครงการฯ ระยะที่ 5 สําเร็จแล้ว ก็จะเริ่มใช้จ่ายได้ในวันพฤหัสบดีที่ 1 กันยายน 2565 เช่นกัน โดยท่านที่ได้รับการแจ้งยืนยันสิทธิก่อนวันพฤหัสบดีที่ 1 กันยายน 2565 จะต้องใช้จ่ายครั้งแรกผ่านเป๋าตังภายในวันพุธที่ 14 กันยายน 2565 เวลา 23.00 น. มิฉะนั้นจะถูกตัดสิทธิ หรือท่านที่ได้รับการแจ้งยืนยันสิทธิตั้งแต่วันพฤหัสบดีที่ 1 กันยายน 2565 เป็นต้นไป จะต้องใช้จ่ายผ่านเป๋าตังภายใน 14 วัน นับตั้งแต่วันที่ได้รับข้อความแจ้งยืนยันสิทธิ ทั้งนี้ สามารถศึกษารายละเอียดของโครงการฯ ระยะที่ 5 เพิ่มเติมได้ทาง www.คนละครึ่ง.com
สําหรับความคืบหน้าการลงทะเบียนผู้ประกอบการร้านค้าที่เปิดให้ลงทะเบียนตั้งแต่วันจันทร์ที่ 15 สิงหาคม 2565 ที่ผ่านมานั้น ณ วันอาทิตย์ที่ 21 สิงหาคม 2565 เวลา 22.00 น. มีผู้ประกอบการร้านค้าลงทะเบียนเข้าร่วมสะสมแล้วทั้งสิ้น 335,488 ร้านค้า แบ่งเป็นผู้ประกอบการร้านค้ารายเดิมที่เคยเข้าร่วมโครงการฯ ระยะที่ 4 จํานวน 332,643 ร้านค้า และผู้ประกอบการร้านค้ารายใหม่จํานวน 2,845 ร้านค้า ทั้งนี้ โฆษกกระทรวงการคลังขอเชิญชวนผู้ประกอบการร้านค้าที่สนใจเข้าร่วมโครงการฯ ระยะที่ 5 สามารถลงทะเบียนเข้าร่วมโครงการได้อย่างต่อเนื่อง จนกว่ากระทรวงการคลังจะปิดรับสมัคร
สํานักงานเศรษฐกิจการคลัง
โทร. 02 273 9020 ต่อ 3502 3503 3506 3536 3542 3518 หรือ โทร. 08-5842-7102, 08-5842-7103, 08-5842-7104,
08-5842-7105, 08-5842-7106, 08-5842-7107, 08-5842-7108 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ครม. รับทราบโครงการของขวัญปีใหม่ 2565 เพิ่มเติม
วันอังคารที่ 28 ธันวาคม 2564
ครม. รับทราบโครงการของขวัญปีใหม่ 2565 เพิ่มเติม
ครม. รับทราบโครงการของขวัญปีใหม่ 2565 เพิ่มเติม
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าว่วา ที่ประชุมคณะรัฐมนตรี (ครม.) วันที่ 28 ธ.ค. 64 ได้รับทราบโครงการเพื่อมอบของขวัญปีใหม่ พ.ศ.2565 ให้แก่ประชาชนของกระทรวงต่าง ๆ เพิ่มเติม
ทั้งนี้ กระทรวงการต่างประเทศ ได้ มีโครงการให้บริการแปลเอกสารภาษาอังกฤษเอกสารทะเบียนราษฎร 19 ประเภท เช่น สูติบัตร มรณบัตร ทะเบียนบ้าน บัตรประจําตัวประชาชน ทะเบียนสมรส ทะเบียนหย่า โดยไม่คิดค่าบริการตลอดเดือน ม.ค. 65 ณ กรมการกงศุล ถนนแจ้งวัฒนะ และสํานักงานสัญชาติและนิติกรณ์ MRT คลองเตย เพื่อลดภาระค่าใช้จ่ายให้กับประชาชน
ให้บริการหนังสือเดินทางในวันหยุดสุดสัปดาห์ (เสาร์-อาทิตย์) ตลอดเดือนม.ค. 2565 ที่สํานักงานหนังสือเดินทางชั่วคราวปทุมวัน (MBK Center) และบางใหญ่ (Central Plaza West Gate) การให้บริการหนังสือเดินทางด่วนในวันเดียว (ทําเช้า รับบ่าย) ไม่คิดค่าธรรมเนียม (ยกเว้นค่าธรรมเนียมด่วน 2,000 บาท) จํานวน 1,000 ราย โดยจะให้บริการ 100 ราย/วัน ตั้งแต่วันที่ 1-15 ม.ค. 2565 (ยกเว้นวันหยุดราชการ)
มีบริการหนังสือเดินทางเคลื่อนที่ในพื้นที่ต่างจังหวัดทั่วประเทศ เดือนละ 2 ครั้ง ตลอดปี 2565 รวม 24 ครั้ง เพื่อให้ประชาชนในพื้นที่จังหวัดที่ไม่มีสาขาสํานักงานหนังสือเดินทางได้รับบริการอย่างทั่วถึง รวมถึงร่วมกับกรุงเทพมหานครให้บริการรถทะเบียนเคลื่อนที่ ณ ลานจอดรถกรมการกงสุล ตลอดเดือน ม.ค. 2565 โดยให้บริการทําบัตรประชาชนใหม่และคัดสําเนาเอกสารทะเบียนราษฎร์ภาษาไทยและอังกฤษ 5 ประเภท ได้แก่ทะเบียนบ้าน ข้อมูลบัตรประจําตัวประชาชน สูติบัตร และมรณบัตร
น.ส.ไตรศุลี กล่าวว่า สําหรับกระทรวงศึกษาธิการ ได้จัดโครงการอาชีวะอาสา ร่วมด้วยช่วยประชาชน เทศกาลปีใหม่ พ.ศ.2565 โดยอาชีวะอาสา ออกบริการประชาชนช่วงเทศกาลปีใหม่ตลอด 24 ชั่วโมง ระหว่างวันที่ 29 ธ.ค. 2564 -4 ม.ค. 2565 โดยให้บริการจุดพักรถ-พักคน บนถนนสายหลักและสายรอง 225 ศูนย์ ทั่วประเทศ กิจกรรมพักรถ ได้แก่ บริการตรวจสภาพรถยนต์ รถจักรยานยนต์ และกิจกรรมพักคน ได้แก่ บริการสอบถามข้อมูลเส้นทาง สถานทีท่องเที่ยว ที่พักรถ ที่พัก ร้านอาหารและอื่นๆ
โครงการศูนย์ซ่อมสร้างเพื่อชุมชน เพื่อลดรายจ่ายให้แก่ประชาชน ผ่านแอปพลิเคชั่น โดยทีมช่างพันธู์ R อาชีวะจิตอาสา จาก 100 ศูนย์ Fix it Center ทั่วประเทศ ออกให้บริการซ่อมถึงบ้านฟรี โดยประชาชนสามารถใช้บริการผ่านแอปพลิเคชั่น โดยไม่ต้องนําเครื่องมือเครื่องใช้ที่ชํารุดไปที่ศูนย์บริการ มีโครงการอบรมอาชีพ ทั้งในรูปแบบ Up-skill และ Re-Skill แก่นักเรียน นักศึกษา ผู้ปกครองและประชาชนใน 77 จังหวัดทั่วประเทศ
รองโฆษกประจําสํานักนายกรัฐมนตรี กล่าวว่า ทางด้านกระทรวงสาธาราณสุข ได้เสนอโครงการที่เป็นประโยชน์ต่อประชาชนเป็นของขวัญปีใหม่ 2 โครงการ ได้แก่ โครงการสิทธิบัตรทองหากเจ็บป่วยและมีความจําเป็นไปรับบริการปฐมภูมิที่ไหนก็ได้ โดยมีวัตถุประสงค์ให้ประชาชนที่มีสิทธิบัตรทองได้รับบริการจากทุกหน่วยบริการปฐมภูมิตามความจําเป็นโดยไม่เสียค่าใช้จ่ายในการส่งตัว และโครงการคัดกรองมะเร็งปากมดลูกที่บ้านด้วยตนเอง โดยมีวัตถุประสงค์ในการเพิ่มทางเลือกการคัดกรองมะเร็งปากมดลูกที่สะดวกต่อประชาชน เพื่อให้ประชาชนเข้าถึงการตรวจคัดกรองโดยเฉพาะกลุ่มสตรีที่ยังไม่เคยรับการตรวจซึ่งจะช่วยต่อยอดจากระบบเดิมและลดอัตราการเสียชีวิตจากโรคมะเร็ง
รัฐบาลไทย-ข่าวทำเนียบรัฐบาล-กระทรวงยุติธรรม จัดโครงการวิเคราะห์ผลการประเมิน เพื่อปรับปรุงองค์กรตามเกณฑ์คุณภาพการบริหารจัดการภาครัฐ ประจำปีงบประมาณ พ.ศ. ๒๕๖๕
วันพุธที่ 27 ตุลาคม 2564
กระทรวงยุติธรรม จัดโครงการวิเคราะห์ผลการประเมิน เพื่อปรับปรุงองค์กรตามเกณฑ์คุณภาพการบริหารจัดการภาครัฐ ประจําปีงบประมาณ พ.ศ. ๒๕๖๕
กระทรวงยุติธรรม จัดโครงการวิเคราะห์ผลการประเมินเพื่อปรับปรุงองค์กรตามเกณฑ์คุณภาพการบริหารจัดการภาครัฐ ประจําปีงบประมาณ พ.ศ. ๒๕๖๕
วันจันทร์ที่ ๒๕ ตุลาคม ๒๕๖๔ เวลา ๑๓.๐๐ น. นางอรัญญา ทองน้ําตะโก รองปลัดกระทรวงยุติธรรม มอบนโยบายการยกระดับประสิทธิภาพการทํางานของสํานักงานปลัดกระทรวงยุติธรรม สู่การเป็นระบบราชการ ๔.๐ และกล่าวเปิดโครงการวิเคราะห์ผลการประเมินเพื่อปรับปรุงองค์กรตามเกณฑ์คุณภาพการบริหารจัดการภาครัฐ ประจําปีงบประมาณ พ.ศ. ๒๕๖๕ โดยมี ผู้อํานวยการกอง/สํานัก/ศูนย์ ในสังกัดสํานักงานปลัดกระทรวงยุติธรรม ผู้อํานวยการสํานักงานยุติธรรมจังหวัด ยุติธรรม​ธรรมจังหวัด และผู้เข้าร่วมโครงการทุกท่าน ซึ่งโครงการดังกล่าวจัดขึ้น ระหว่างวันที่ ๒๕ – ๒๖ ตุลาคม ๒๕๖๔ มีวัตถุประสงค์ เพื่อพัฒนาสํานักงานปลัดกระทรวงยุติธรรมตามกรอบแนวทางการยกระดับสู่การเป็นระบบราชการ ๔.๐ และส่งเสริมให้หน่วยงานภาครัฐมีการพัฒนาองค์การไปสู่ “ระบบราชการ ๔.๐” ที่มีการทํางานอย่างเปิดกว้าง เชื่อมโยงถึงกัน ยึดประชาชนเป็นศูนย์กลาง และเป็นองค์การที่มีขีดสมรรถนะสูงและทันสมัย
ในการนี้ รองปลัดกระทรวงยุติธรรม ได้กล่าวใจความสําคัญตอนหนึ่งว่า PMQA เป็นเครื่องมือหนึ่งในการช่วยวางระบบการจัดการที่ดี หากระบบงานดีก็จะกลายเป็นงานที่มีมาตรฐาน ลดขั้นตอน ลดระยะเวลา เพื่อนําเวลาที่เหลือพัฒนาระบบ พัฒนาองค์กร พัฒนาคน และมุ่งเน้นที่เป้าหมายขององค์กร มองถึงทรัพยากรขององค์กรที่มี เพื่อนําสิ่งเหล่านั้นสร้างคุณค่าให้กับประชาชน ให้ได้ประโยชน์อย่างคุ้มค่า
ทั้งนี้ ในปีงบประมาณ พ.ศ. ๒๕๖๔ สํานักงานปลัดกระทรวงยุติธรรม ได้คะแนนตัวชี้วัด PMQA ๔.๐ ถึง ๔๖๖.๕๖ คะแนน โดยสูงเป็นอันดับ ๑ ของหน่วยงานในสังกัดกระทรวงยุติธรรม พร้อมทั้งได้รับรางวัลเลิศรัฐ สาขาคุณภาพการบริหารจัดการภาครัฐ ๔.๐ ประจําปี พ.ศ. ๒๕๖๔ ในระดับก้าวหน้า (Advance) ดังนั้น ในปีงบประมาณ พ.ศ. ๒๕๖๕ จึงเป็นภารกิจที่ต้องก้าวให้ผ่านความท้าทายในการรักษาหรือยกระดับมาตรฐานการดําเนินงานให้สูงขึ้น และปัจจุบันสํานักงานปลัดกระทรวงยุติธรรม อยู่ระหว่างการยกระดับสู่มาตรฐานศูนย์ราชการสะดวก (GECC) ซึ่งสอดคล้องและเชื่อมโยงกับการพัฒนาองค์กรสู่ระบบราชการ ๔.๐ ในมิติยึดประชาชนเป็นศูนย์กลาง โดยผลักดันการดําเนินงานร่วมกับผู้ตรวจราชการกระทรวงยุติธรรม ในการจัดทําแผนการตรวจราชการให้เป็นไปตามมาตรฐานศูนย์ราชการสะดวก ซึ่งกําหนดเป้าหมายให้สํานักงานยุติธรรมจังหวัดทุกพื้นที่ทั่วประเทศ ซึ่งมีงานบริการใกล้ชิดประชาชน สามารถยกระดับการบริการ ได้อย่างสะดวก รวดเร็ว เป็นมาตรฐานเดียวกันทั่วประเทศ
รัฐบาลไทย-ข่าวทำเนียบรัฐบาล-เริ่มฉีดวัคซีนโควิด-19 ในนิคมอุตสาหกรรม นำร่องที่ระยอง
วันอังคารที่ 15 มิถุนายน 2564
เริ่มฉีดวัคซีนโควิด-19 ในนิคมอุตสาหกรรม นําร่องที่ระยอง
....
นิคมอุตสาหกรรม ถือเป็นอีกหนึ่งกลไกสําคัญในการขับเคลื่อนเศรษฐกิจของประเทศ หากแรงงานในภาคอุตสาหรรมมีจํานวผู้ติดเชื้อโควิดเพิ่มขึ้น อาจส่งผลกระทบต่อเศรษฐกิจในภาพรวมได้
.
ล่าสุด รัฐบาลได้ดําเนินการฉีดวัคซีนโควิดให้กับกลุ่มโรงงานอุตสาหกรรม โดยนําร่องในพื้นที่นิคมอุตสาหกรรมกลุ่มมาบตาพุดคอมเพล็กซ์ จ.ระยอง และชุมชนที่อยู่รอบ ๆ โดยเริ่มฉีดวัคซีนมาตั้งแต่วันที่ 9 มิ.ย. 64 มีเป้าหมายการฉีดวัคซีนโควิดให้ได้วันละ 1,000 คน หรือมากกว่านั้น
.
สําหรับจํานวนผู้ลงทะเบียนฉีดวัคซีนมีทั้งสิ้น 25,000 คน แบ่งเป็น
1.นิคมอุตสาหกรรมมาบตาพุด
2.นิคมอุตสาหกรรมดับบลิวเอชเอตะวันออก (มาบตาพุด)
3.นิคมอุตสาหกรรมเอเชีย
4.นิคมอุตสาหกรรมผาแดง
5.นิคมอุตสาหกรรมอาร์ ไอ แอล
6.ท่าเรืออุตสาหกรรมมาบตาพุด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กทพ. ลงนามข้อตกลงคุณธรรม (Integrity Pact) และหนังสือการรักษาข้อมูลเป็นความลับและไม่มีส่วนได้เสียโครงการทางพิเศษสายกระทู้ - ป่าตอง จังหวัดภูเก็ต
วันศุกร์ที่ 20 พฤษภาคม 2565
กทพ. ลงนามข้อตกลงคุณธรรม (Integrity Pact) และหนังสือการรักษาข้อมูลเป็นความลับและไม่มีส่วนได้เสียโครงการทางพิเศษสายกระทู้ - ป่าตอง จังหวัดภูเก็ต
...
นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย (กทพ.) กระทรวงคมนาคม เป็นประธานในพิธีลงนามข้อตกลงคุณธรรม (Integrity Pact) และหนังสือการรักษาข้อมูลเป็นความลับและไม่มีส่วนได้เสีย โครงการทางพิเศษสายกระทู้ - ป่าตอง จังหวัดภูเก็ต โดยมี นายประเสริฐ หวังรัตนปราณี ผู้นําทีมผู้สังเกตการณ์ตามข้อตกลงคุณธรรม ร่วมลงนามในสัญญา และนายกฤษดา จันทร์จํารัสแสง กรรมการส่งเสริมโครงการข้อตกลงคุณธรรม กล่าวถึงความเป็นมาและคุณธรรม และบทบาทขององค์กรต่อต้านคอร์รัปชัน (ประเทศไทย) ในวันที่ 20 พฤษภาคม 2565 ณ ห้องประชุม 0301 อาคารศูนย์บริหารทางพิเศษ กทพ.
นายสุรเชษฐ์ เหล่าพูลสุข ผู้ว่าการ กทพ. กล่าวว่า การลงนามข้อตกลงคุณธรรม (Integrity Pact) และหนังสือการรักษาข้อมูลเป็นความลับและไม่มีส่วนได้เสียในวันนี้ เป็นการเพิ่มประสิทธิภาพการใช้จ่ายเงินงบประมาณ ยกระดับความโปร่งใสของโครงการจัดซื้อจัดจ้างภาครัฐ และสร้างความเชื่อมั่นให้กับทุกภาคส่วนที่เกี่ยวข้องกับการดําเนินโครงการฯ ซึ่งจะก่อให้เกิดการแข่งขันอย่างเป็นธรรม ใช้งบประมาณให้เกิดประโยชน์สูงสุดต่อประเทศชาติอย่างแท้จริง โดยเฉพาะอย่างยิ่งโครงการทางพิเศษสายกะทู้ - ป่าตอง จังหวัดภูเก็ต ที่ได้ดําเนินการภายใต้รูปแบบคณะกรรมการนโยบายการร่วมลงทุนระหว่างรัฐและเอกชน (PPP) วงเงินลงทุน 14,670 ล้านบาท
โครงการทางพิเศษสายกระทู้ - ป่าตอง ระยะทาง 3.98 กิโลเมตร มีวัตถุประสงค์เพื่อแก้ไขปัญหาการจราจรและปัญหาการเกิดอุบัติเหตุบนทางหลวงแผ่นดินหมายเลข 4029 ซึ่งเป็นเส้นทางหลักในการเดินทางจากตัวเมืองภูเก็ต ผ่านอําเภอกะทู้ ไปยังหาดป่าตอง โดยมีแนวสายทางโครงการเป็นทางยกระดับ มีอุโมงค์อยู่ในช่วงกลางของแนวสายทาง จุดเริ่มต้นโครงการเชื่อมกับถนนพระเมตตา ในพื้นที่ตําบลป่าตอง อําเภอกะทู้ เป็นทางยกระดับขนาด 4 ช่องจราจรต่อทิศทางยกระดับข้ามถนนพิศิษฐ์กรณีย์ จนถึงเขานาคเกิด จากนั้นเป็นอุโมงค์ลอดเขานาคเกิด ระยะทาง 1.85 กิโลเมตร หลังจากผ่านช่วงภูเขาจะเป็นทางยกระดับระยะทาง 1.23 กิโลเมตร จนถึงจุดสิ้นสุดโครงการในพื้นที่ตําบลกะทู้ อําเภอกะทู้
รัฐบาลไทย-ข่าวทำเนียบรัฐบาล-นายกรัฐมนตรีประชุม ครม. นอกสถานที่ จ.กระบี่
วันพฤหัสบดีที่ 18 พฤศจิกายน 2564
นายกรัฐมนตรีประชุม ครม. นอกสถานที่ จ.กระบี่
วันอังคารที่ 16 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (16พ.ย.64) พลเอก ประยุทธ์ จันทร์โอชา นายกรัฐมนตรี เป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน ซึ่งประกอบด้วย จ.กระบี่ ตรัง พังงา ภูเก็ต ระนอง และสตูล โดยคณะรัฐมนตรีเข้าร่วมประชุมด้วยทั้งคณะเพื่อหารือเกี่ยวกับแนวทางในการพัฒนาพื้นที่ร่วมกับผู้ว่าราชการจังหวัดและสมาคมผู้ประกอบการในพื้นที่ทั้ง 6 จังหวัด หลังจากนั้นนายกรัฐมนตรีเป็นประธานการประชุมคณะรัฐมนตรีอย่างเป็นทางการนอกสถานที่ก่อนเดินทางไปตรวจราชการ ณ จ.ตรัง โดยเป็นประธานในพิธีเปิดท่าเรือปากเมง พบผู้ประกอบการด้านการท่องเที่ยวและประชาชนในพื้นที่รวมถึงติดตามความคืบหน้าโครงการปรับปรุงท่าเรือปากเมง ซึ่งถือเป็นประตูสู่อันดามัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลไทยพร้อมต้อนรับนายกฯ มาเลเซีย เยือนประเทศไทยอย่างเป็นทางการ 24 - 26 ก.พ. นี้
วันพฤหัสบดีที่ 24 กุมภาพันธ์ 2565
รัฐบาลไทยพร้อมต้อนรับนายกฯ มาเลเซีย เยือนประเทศไทยอย่างเป็นทางการ 24 - 26 ก.พ. นี้
.....
รัฐบาลไทยเตรียมการต้อนรับ ดาโตะ ซรี อิซมาอิล ซาบรี ยาคบ นายกรัฐมนตรีมาเลเซีย ที่จะเดินทางเยือนประเทศไทยอย่างเป็นทางการในฐานะแขกของรัฐบาล ระหว่างวันที่ 24 - 26 ก.พ. 65
.
การเยือนครั้งนี้ นายกฯ มาเลเซีย จะร่วมหารือข้อราชการกับ พล.อ.ประยุทธ์ จันทร์โอชา นายกรัฐมนตรี ในวันศุกร์ที่ 25 ก.พ. 65 ณ ทําเนียบรัฐบาล เพื่อร่วมกันขับเคลื่อนความสัมพันธ์ระหว่างไทยกับมาเลเซียในฐานะประเทศเพื่อนบ้านให้มีความก้าวหน้าทุกมิติ
.
โดยเฉพาะความร่วมมือเพื่อฟื้นฟูเศรษฐกิจของทั้งสองประเทศ จากผลกระทบการแพร่ระบาดของโรคโควิด-19
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"อนุชา" ยืนยันคนไทยได้ชมฟุตบอลยูโรครบทุกคู่ ดึงช่อง 3 พีพีทีวี และทรู ร่วมถ่ายทอดสด ไฟเขียวให้สื่อนำคลิปการแข่งขันไปเผยแพร่ต่อได้
วันเสาร์ที่ 19 มิถุนายน 2564
"อนุชา" ยืนยันคนไทยได้ชมฟุตบอลยูโรครบทุกคู่ ดึงช่อง 3 พีพีทีวี และทรู ร่วมถ่ายทอดสด ไฟเขียวให้สื่อนําคลิปการแข่งขันไปเผยแพร่ต่อได้
"อนุชา" ยืนยันคนไทยได้ชมฟุตบอลยูโรครบทุกคู่ ดึงช่อง 3 พีพีทีวี และทรู ร่วมถ่ายทอดสด ไฟเขียวให้สื่อนําคลิปการแข่งขันไปเผยแพร่ต่อได้
นายอนุชา นาคาศัย รัฐมนตรีประจําสํานักนายกรัฐมนตรี เปิดเผยว่า ตามที่ พล.อ.ประยุทธ์ จันทร์โอชา นายกรัฐมนตรี มีดําริมอบความสุขให้ประชาชน โดยสั่งการมายังตนให้หาแนวทางการถ่ายทอดสดฟุตบอล ยูโร 2020 จนเกิดความร่วมมือ การสนับสนุน การประสานงานร่วมกันระหว่างรัฐบาล นายโกมล จึงรุ่งเรืองกิจ ประธานบริหาร บริษัท ซัมมิทฟุตแวร์ จํากัด และกรมประชาสัมพันธ์ โดย NBT2HD ช่อง 2 ที่เป็นสื่อกลางในการรับลิขสิทธิ์ถ่ายทอดสดการแข่งขันให้ประชาชนคนไทยได้ชมกัน นับตั้งแต่วันเปิดสนามจนถึงเมื่อคืนวันที่ 18 มิ.ย. ทางช่อง NBT2HD และทรู คอร์ปอเรชั่น ได้ร่วมกันถ่ายทอดสดมาแล้ว 21 คู่ จากทั้งหมด 51 คู่ ซึ่งจากนี้ไปในแต่ละวันจะมีคู่ที่ช่วงเวลาของแข่งขันตรงกัน
รัฐมนตรีประจําสํานักนายกรัฐมนตรี กล่าวต่อว่า เพื่อให้เป็นไปตามคํามั่นสัญญาที่ตนได้ให้ไว้ตั้งแต่วันแถลงข่าว ที่ว่าคนไทยต้องได้ดูฟุตบอลยูโร 2020 ทุกคู่ทุกแมตช์ นั้น ตนได้หารือกับภาคเอกชนที่พร้อมสนับสนุนการถ่ายทอดสดฟุตบอลยูโร คู่ขนานไปกับช่อง NBT แล้ว เริ่มจากวันที่ 20 มิ.ย.นี้ ตารางการแข่งขันมีคู่ที่ชนกันอยู่ในช่วงเวลา 23.00 น. ก็คือ อิตาลี-เวลล์ และสวิตเซอร์แลนด์- ตุรกี นอกจากนี้ไปวันถัดๆ ไป ก็ยังมีอีกหลายคู่ที่ช่วงเวลาเตะชนกัน โดยได้รับความสนับสนุนจากสถานีวิทยุโทรทัศน์ไทยทีวีสีช่อง 3 และ PPTV36 ร่วมกันถ่ายทอดสดการแข่งขันฟุตบอลยูโรในครั้งนี้คู่ขนานไปกับช่อง NBT2HD ถือเป็นการรับประกันความสุขของคนไทยในช่วงนี้แน่นอน ขอให้พี่น้องประชาชนมีความสุข สัญญาว่าจะพยายามอย่างเต็มที่ให้ทุกคนมีความสุขไปกับกีฬาฟุตบอล ขอให้คนไทยเห็นถึงความตั้งใจของนายกรัฐมนตรีและรัฐบาล ที่อยากเห็นคนไทยมีความสุข อยากเห็นทุกคนมีรอยยิ้ม มีเสียงหัวเราะ และสนุกไปกับการดูฟุตบอลเพื่อผ่อนคลายในช่วงนี้
ทั้งนี้ สื่อมวลชนทุกช่องที่จะนําคลิปการแข่งขันหรือฟุตเทจคู่ที่ได้แข่งขันเสร็จสิ้นแล้วไปใช้ในการนําเสนอข่าวตามช่องของตนนั้น สามารถติดต่อประสานงานไปได้ที่ทางช่อง NBT ได้ตั้งแต่วันนี้เป็นต้นไป โดยการนําไปใช้จะต้องเป็นไปตามที่ทางยูฟ่ากําหนดไว้เท่านั้น
-----------------------------------
รัฐบาลไทย-ข่าวทำเนียบรัฐบาล-รมว.อว. ชี้ไทยมีฐานทางวัฒนธรรมสูงเป็นอันดับ 6-7 ของโลก
วันจันทร์ที่ 29 พฤศจิกายน 2564
รมว.อว. ชี้ไทยมีฐานทางวัฒนธรรมสูงเป็นอันดับ 6-7 ของโลก
รมว.อว. ชี้ไทยมีฐานทางวัฒนธรรมสูงเป็นอันดับ 6-7 ของโลก
รมว.อว. ชี้ไทยมีฐานทางวัฒนธรรมสูงเป็นอันดับ6-7 ของโลกเตรียมนํามาแก้ปัญหาเศรษฐกิจฐานรากแก้จน
เผยขณะนี้มีเป้าคนจนที่ชัดเจน สามารถระบุได้ว่าครัวเรือน ที่ยากจนเป็นใคร อยู่ที่ไหน มีจํานวนเท่าไหร่
เป็นครั้งแรกเพื่อขยับคนยากจนขึ้นเป็นคนชั้นกลาง ไทยพ้นจากประเทศด้อยพัฒนา
เมื่อวันที่ 27 พฤศจิกายน 2564 : ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัย และนวัตกรรม พร้อมด้วย รศ.ดร.พาสิทธิ์ หล่อธีรพงศ์ รองปลัด อว. นําคณะผู้บริหาร อว. ตรวจเยี่ยมการดําเนินงาน “อว. แก้จน : วิจัยและนวัตกรรมเพื่อพัฒนาเศรษฐกิจฐานราก” ณ มหาวิทยาลัยราชภัฏลําปาง จังหวัดลําปาง โดยมี นายสิธิชัย จินดาหลวง ผู้ว่าราชการจังหวัดลําปาง ให้การต้อนรับ
ทั้งนี้ศ.(พิเศษ) ดร.เอนก และคณะได้เข้าร่วมการประชุม “การจัดการมรดกทางภูมิวัฒนธรรมชุมชน เมืองลําปาง” จากนั้นแถลงผลงาน “อว. แก้จน : วิจัยและนวัตกรรมเพื่อแก้ไขปัญหาความยากจนและการ จัดการทุนทางวัฒนธรรมเพื่อพัฒนาเศรษฐกิจฐานราก” รมว.อว. ได้กล่าวในที่ประชุมว่าการแก้ไขปัญหาความยากจนเป็นเรื่องสําคัญ ประเทศไทยมีความเลื่อมล้ํามากขึ้น ยังมีคนจนอยู่ ซึ่งเป็นปัญหาที่รัฐบาลมีความตระหนักและถือเป็นงานที่สําคัญ โดย อว.ได้สํารวจตัวเลขคนจนที่แท้จริง และสามารถระบุได้อย่างชัดเจนว่า ครัวเรือนที่ยากจนเป็นใคร อยู่ที่ไหน มีจํานวนเท่าไหร่ ซึ่งถือเป็นครั้งแรก ที่เรามีเป้าคนจนที่ชัดเจนมาก นอกจากนี้ยังมีความร่วมมือกับหลายกระทรวง ในการส่งต่อข้อมูลของ คนที่มีปัญหาความยากจนทั้งหมด 100% ไปสู่หน่วยงานอื่นๆในการช่วยเพิ่มเติมทักษะ หาอาชีพที่ดีขึ้น มีรายได้สูงขึ้น หรือการนําเทคนิค เทคโนโลยีต่างๆมาอบรม ฝึกฝนเพื่อทําให้มีรายได้สูงขึ้น เรามีระบบที่จะส่ง ต่อคนยากจนไปยังกระทรวงต่างๆ เพื่อร่วมกันแก้ไขปัญหานี้ เพราะฉะนั้นจากคําพูดที่ว่า เราจะไม่ทิ้งใครไว้ข้างหลัง เป็นคําพูดที่ไม่เกินจริง เราจะพาคนจนไปให้พ้นจากความยากจนทําให้เขากลาย เป็นคนชั้นกลางขึ้นมาให้ได้
รมว.อว.กล่าวต่อว่าการพัฒนาประเทศโดยให้ความสําคัญกับพื้นที่ถือเป็นกุญแจสําคัญ เราใช้ฐาน ทางวัฒนธรรมมาแก้ปัญหาเศรษฐกิจฐานราก ที่ไม่ใช่เป็นเพียงเศรษฐกิจเกษตรเท่านั้น แต่ต้องเป็นเศรษฐกิจ เกษตรแบบที่มีเทคโนโลยีที่สูงขึ้น และต้องมีเศรษฐกิจที่ใช้ฐานวัฒนธรรมด้วย เพราะไทยเป็นประเทศที่มีฐานทาง วัฒนธรรมสูงมาก เป็นอันดับ 6-7 ของโลก ต้องนําสิ่งที่มีอยู่คือฐานทางวัฒนธรรม ฐานทางอารยธรรม ซึ่งอยู่ในต่าง จังหวัด ชุมชน อําเภอ ตําบล หมู่บ้าน หากสามารถทําเกษตรให้มีมูลค่าเพิ่มสูงขึ้น ร่วมกับทําให้เกษตรกรมีความ สนใจ มีทักษะ สามารถฟื้นฟูฐานทางวัฒนธรรม ศิลปะ สุนทรียศาสตร์ ขึ้นมาได้ด้วยนั้น ตนคิดว่าจะสามารถแก้ไข ปัญหาความยากจนได้อย่างแน่นอน
“อว.จะเข้ามาเพิ่มเติมเรื่องความคิด วิธีทํางาน งานวิจัยและนวัตกรรมเข้าไป นําพาคนยากจนขึ้นมา เป็นคนชั้นกลาง และหากคนส่วนใหญ่ของประเทศเป็นคนชั้นกลางได้ ประเทศไทยก็จะพ้นจากการเป็นประเทศ ด้อยพัฒนา พ้นจากการเป็นประเทศกําลังพัฒนา ซึ่งเราตั้งเป้าไว้ว่าอีก 16 ปีข้างหน้า งานที่เราทําอยู่ตอนนี้จะประ สบความสําเร็จ ทําให้ประเทศไทยอันเป็นที่รักยิ่งของพวกเราทุกคนเป็นประเทศที่พัฒนาแล้ว”ดร.เอนก กล่าวในตอนท้าย
รัฐบาลไทย-ข่าวทำเนียบรัฐบาล-พม. ชี้แจงข้อเท็จจริง กรณีการร้องเรียนกลุ่มคนพิการ ถูกโกงเงิน ม. 35 ย้ำไม่นิ่งนอนใจ พร้อมดำเนินการตามกระบวนการยุติธรรมถึงที่สุด
วันพฤหัสบดีที่ 23 ธันวาคม 2564
พม. ชี้แจงข้อเท็จจริง กรณีการร้องเรียนกลุ่มคนพิการ ถูกโกงเงิน ม. 35 ย้ําไม่นิ่งนอนใจ พร้อมดําเนินการตามกระบวนการยุติธรรมถึงที่สุด
พม. ชี้แจงข้อเท็จจริง กรณีการร้องเรียนกลุ่มคนพิการ ถูกโกงเงิน ม. 35 ย้ําไม่นิ่งนอนใจ พร้อมดําเนินการตามกระบวนการยุติธรรมถึงที่สุด
วันนี้ (23 ธ.ค. 64) เวลา 10.00 น. ที่ด้านหน้าอาคารกรมพัฒนาสังคมและสวัสดิการ สะพานขาว กรุงเทพฯ นางสาวสนธยา บุณยภูษิต รองอธิบดีกรมส่งเสริมและพัฒนาคุณภาพชีวิตคนพิการ ชี้แจงข้อเท็จจริงกรณีกลุ่มคนพิการ จากมูลนิธิปัญญาพัฒน์เพื่อคนพิการและภาคีเครือข่าย เรียกร้องสิทธิกรณีถูกโกงเงินจ้างงานคนพิการตามมาตรา 35 ว่า จากกรณีดังกล่าวฯ ที่เกิดการร้องเรียน กระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) รับทราบและรับเรื่องร้องเรียนดําเนินการตั้งแต่ ปี 2561 เป็นต้นมา ซึ่งตลอดระยะเวลาที่ผ่านมาขอยืนยันว่าทาง กระทรวง พม. ไม่นิ่งนอนใจ ได้ตรวจสอบข้อเท็จจริงเพื่อดําเนินการตามอํานาจหน้าที่ของส่วนราชการ โดยได้ดําเนินการทางวินัยกับเจ้าหน้าที่ที่เกี่ยวข้อง ขณะนี้อยู่ในกระบวนการตามกฎหมาย แต่เนื่องจากเป็นเรื่องที่มีผลกระทบต่อบุคคล และยังไม่ทราบแน่ชัดว่าผิดจริงหรือไม่ จึงยังไม่สามารถเปิดเผยให้ทราบได้ เพราะอาจส่งผลกระทบต่อรูปคดีได้ นอกจากนี้ ในส่วนของดําเนินการฟ้องคดีทางแพ่ง เพื่อเรียกร้องให้มีการชดใช้ค่าเสียหายแก่คนพิการในกรณีดังกล่าว เป็นการดําเนินการตามกระบวนการยุติธรรม ซึ่งในเรื่องนี้ กระทรวง พม. โดย พก. ได้ให้ความร่วมมือในการดําเนินคดีทางแพ่ง ทั้งการส่งพยานเอกสาร และมอบหมายเจ้าหน้าที่ให้ปากคําต่อศาลในฐานะพยานทั้งฝ่ายโจทย์ และฝ่ายจําเลยเป็นอย่างดีมาโดยตลอด
นางสาวสนธยา กล่าวเพิ่มเติมว่า อย่างไรก็ตาม สําหรับคนพิการในจังหวัดสมุทรสาคร ที่ได้ยื่นคําร้องขอให้ตรวจสอบการใช้สิทธิตามมาตรา 35 นั้น กระทรวง พม. ได้มอบหมายให้ พก. ส่งเจ้าหน้าที่ลงพื้นที่ เพื่อเยี่ยมบ้านคนพิการและตรวจสอบข้อเท็จจริง พร้อมพิจารณาให้ความช่วยเหลือตามสภาพปัญหา รวมทั้งให้คําแนะนําอย่างต่อเนื่อง ซึ่งจากข้อเท็จจริงปรากฎว่ามีผู้ที่ได้รับผลกระทบ จํานวน 15 ราย โดยในจํานวนนี้ได้ตอบรับให้เจ้าหน้าที่ลงพื้นที่เยี่ยมบ้าน จํานวน 3 ราย พร้อมกับได้ดําเนินการช่วยเหลือตามอํานาจหน้าที่เรียบร้อยแล้ว แต่บางรายนั้น ยังไม่สะดวกให้ลงพื้นที่เยี่ยมบ้าน แต่กลับมีกระแสข่าวว่า กระทรวง พม. ไม่ได้ลงเยี่ยมบ้านนั้น ขอยืนยันว่ากระทรวง พม. ได้ให้ความสําคัญกับกรณีดังกล่าวมาโดยตลอดและส่งเจ้าหน้าที่ติดตามให้ความช่วยเหลือตามภารกิจและอํานาจหน้าที่ของกระทรวง พม. รวมทั้งติดตามสภาพปัญหาอย่างต่อเนื่อง